TM เซ็นสัญญาตัวแทนขายสินค้าในสวิตฯ-ญี่ปุ่น พร้อมปักธงยอดขายสินค้า-อุปกรณ์การแพทย์โต 5%
TM เซ็นสัญญาตัวแทนขายสินค้าในสวิตฯ-ญี่ปุ่น พร้อมปักธงยอดขายสินค้า-อุปกรณ์การแพทย์โต 5% 
TM เซ็นสัญญาตัวแทนขายสินค้าในสวิตฯ-ญี่ปุ่น พร้อมปักธงยอดขายสินค้า-อุปกรณ์การแพทย์โต 5%
10 มิ.ย. 2562

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า ในปี 2562 บริษัทตั้งเป้ายอดขายสินค้า หรืออุปกรณ์ทางการแพทย์เติบโต 5% จากปีก่อนเนื่องจากการเติบโตของอุตสาหกรรมการแพทย์ ๆ หลังจากบริษัทได้เซ็นสัญญาเป็นตัวแทนจำหน่ายสินค้ากับบริษัท BD ประเทศสวิตเซอร์แลนด์ และ Marubeni  ประเทศญี่ปุ่น โดยในปัจจุบันบริษัทมีสัดส่วนรายได้มาจากกลุ่มอุปกรณ์และวัสดุสิ้นเปลืองอยู่ที่ 85% และกลุ่มอุปกรณ์และเครื่องมือทางการแพทย์อยู่ที่ 15% ของรายได้รวม
ทั้งนี้ บริษัทยังมีการควบคุมต้นทุนอย่างมีประสิทธิภาพ ประกอบกับได้เพิ่มความสามารถของอัตรากำไรของสินค้าในกลุ่มอุปกรณ์และวัสดุสิ้นเปลืองที่ใช้ในห้องปฏิบัติการ และธนาคารเลือดเพิ่มขึ้น รวมทั้งเครื่องมือผ่าตัดทั่วไปและเครื่องมือผ่าตัดหัวใจ ทำให้คาดว่าอัตรากำไรสุทธิจะสูงกว่าปีก่อน ที่มีอัตรากำไรสุทธิอยู่ที่ 7.45% พร้อมทั้งยังจะรักษาอัตรากำไรขั้นต้นให้ไม่ต่ำปีก่อนที่ทำได้  42.04%
ขณะเดียวกันบริษัทได้รับการแต่งตั้งเป็นตัวแทนจำหน่ายสินค้าจากบริษัท Marubeni เพื่อจำหน่ายสินค้าของ Alcare  ซึ่งเป็นผลิตภัณฑ์เกี่ยวกับการขับถ่ายทางหน้าท้อง  และ Koyo  ผลิตภัณฑ์ผ้าอ้อมผู้ใหญ่ เป็นต้น และสินค้าประเภทเครื่องปั้มสารละลายจากบริษัท Becton Dickinson (BD) ประเทศสวิตเซอร์แลนด์
สำหรับการก่อสร้างโชว์รูมแสดงสินค้าในพื้นที่ติดกับอาคารสำนักงานใหญ่ ขณะนี้อยู่ในระหว่างการตกแต่งภายใน โดยคาดว่าจะแล้วเสร็จในปลายปี 2562